VAIDEAVALDUS

Rae Vallavalitsusele
Vallavalitsuse 4, Jüri alevik, 75301 Harju maakond
info@rae.ee

Viide: Avaliku konkursi tulemused lastehoiukohtade soetamiseks perioodil 01.09.2025–31.08.2026

Lugupeetud Rae Vallavalitsus

Oleme saanud kätte Rae Vallavalitsuse korralduse, millega otsustati sõlmida halduslepingud lastehoiukohtade pakkumiseks perioodil 01.09.2025–31.08.2026 järgmiste ettevõtetega: Estcare OÜ, Väike Päike Rae OÜ, Vandersellid Lastehoid OÜ, Pisi-Peetri OÜ ning La-La Lapsed OÜ.

Käesolevaga esitame vaide nimetatud otsuse osas järgmise asjaolu tõttu:

Avaliku konkursi hindamiskriteeriumite hulgas oli märgitud ka „lastehoiu kogemus lastehoiu teenuse pakkumisel“. Antud kriteeriumi sõnastus osutus Esteetika ja Tantsukool OÜ jaoks mitmeti tõlgendatavaks. Tulemuseks oli see, et ettevõte märkis hankes ära kogemuse Rae vallas teenuse pakkumise osas, kuid lisas kaaskirjas ( vt. lisa) täpsustuse, et lastehoiuteenuse osutamine on alanud juba 1. septembril 2008. aastal.

Tulenevalt sellest asjaolust palume läbi viia hanke tulemuste ümberhindamine, arvestades Esteetika ja Tantsukool OÜ tegelikku lastehoiu kogemust alates 1. septembrist 2008, mille kogupikkuseks on tänase seisuga 16 aastat ja 8 kuud.

Võrdluseks toome, et hankes maksimaalsed kogemuse punktid saanud Põnnila OÜ-l on kogemust 15 aastat ning punktiskaalal teise koha saanud Pisi-Peetri OÜ-l 14 aastat. Lähtuvalt hankes seatud hindamiskriteeriumist oleks korrektne kogemuse punktide arv Esteetika ja Tantsukool OÜ puhul 15,00.

Ootame teiepoolset tagasisidet ning valmisolekut olukorra õiglaseks ja läbipaistvaks lahendamiseks.

Lugupidamisega
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Merje Poom
Juhatuse liige
Esteetika ja Tantsukool OÜ
merjepoom@gmail.com
+372 5130381
22.05.2025